‏د افغانی سرې میاشتې ټولنې د ځانګړې اونۍ په مناسبت د سویل ختیځ زون اړوند پکتیا ولایتی څانګې ریاست کې پرانیست غونډه په شانداره مراسمو ترسره شوه! نن د 1403 ه ش کال د میزان میاشتې پر 24 مه د افغانی سرې میاشتې سویل ختیځ زون اړوند پکتیا سرې میاشتې څانګې ریاست کې د سرې میاشتې ځانګړې اوونۍ پرانیست غونډه تر سره شوه . یاده پرانیست غونډه د پکتیا نمایندګی د ارشاد او دعوت مدیر مولوی عزیز الرحمن "منصور " لخوا د قران عظیم الشان په مبارکو ایاتونو پیل شوه. ورپسې د پکتیا سرې میاشتې څانګې رئیس مفتی غلام سرور "ابواحمد " په پکتیا ولایت کې د افغانی سرې میاشتې په یو کلن فعالیت رڼا واچوله او د افغانی سرې میاشتې په موخو یې خبرې وکړې ورپسې د پکتیا ولایت مرستیال والی ښاغلی شیخ انعام الله "صلاح الدین" د افغانی سرې میاشتې ټولنې سره په کومک او همکاری او د اعانې په راټولولو ټینګار وکړ او د پکتیا ولایت له محترم ولس او تجارانو څخه یې غوښتنه وکړه چې خپلې مرستې او کومکونه د افغانی سرې میاشتې ټولنې له لیارې اړمنو ته ورسوی ورپسې د ولایت مقام د دفتر رئیس ښاغلی مولوی صیب نورالله لخوا د ځانګړې اونۍ په مناسبت د محترم رئیس الوزرا پیغام ولوست ورپسې د سویل ختیځ سیمه اېیز زون د ارشاد او دعوت عمومی مدیر مولوی سمیع الله "راشد" لخوا د ځانګړې اونۍ په هکله د افغانی سرې میاشتې د محترم سرپرست عمومی رئیس شیخ القران و الحدیث ښاغلی شهاب الدین "دلاور" پیغام ولوست ورپسې د افغانستان د 34 ولایتونو د جهادی مدارسو رئیس شیخ صیب عبدالواحد "طارق " د مرستې او انفاق په هکله عالمانه وینا وکړه ورپسې د پکتیا ولایت د اقتصاد رئیس ښاغلی مولوی محمد انور "راشد" د افغانی سرې میاشتې ټولنې څخه غوښتنه وکړه چې خپل بشرپاله خدمات زیات کړی او وروسته د تیر کال په ځانګړې اونۍ کې چې کومو کسانو ښه فعالیت کړی وو لکه د پکتیا سرې میاشتې څانګې رئیس , مالی مدیر او امر بر د پکتیا مستوفیت کارمند ته ستاینلیکونه توزیع شول . ورپسې د نظامی محکمې محترم رئیس مولوی صیب عبدالهادی "همت" د اسلام مبین دین له نظره له نورو سره د مرستې او کومک په اهمیت او اجر عالمانه وینا وکړه او یاده غونډه په اختتامیه دعا پای ته ورسېده . د یادونې وړ ده چې په یاده غونډه کې پکتیا ولایت د دولتی ادارو استازو ، د پکتیا مجامع ولایتی غړو ، د سرې میاشتې رضاکارانو او قومی مشرانو ګډون کړی وو. د سویل ختیځ زون د نشراتو مدیریت